Ih altså, er det ikke bare dejligt når den lille bølle af en unghest lige pludselig er blevet "stor og fornuftig"? Jeg vil gerne fortælle om en rigtig god tur vi havde igår. Jeg har efterhånden en del erfaring med føl og ungheste og jeg synes det er smaddersjovt at træne dem og lære dem alt det der skal til for at de bliver flinke og trygge heste. Ikke alle har været lige nemme, men det sjove er at på et tidspunkt så sker der altså bare en "forvandling" og pludselig er det barnlige fjollehoved blevet helt flink! Jeg har i øjeblikket en smuk lille 2 års hoppe og to ældre tanter. Den lille trold har været noget besværlig at få fat i - vi har haft hende lidt over et år, og hun har hele tiden været meget genert og gemt sig lidt bag de andre. At få grime på - uha - det har været   uhyggeligt og   for "farligt", så det har nogengange taget rigtig lang tid at få den lokket på hende. Tålmodighed er jo det store nøgleord når man har med heste at gøre, men...Nogle gange er det godtnok svært at blive ved på samme rolige måde, når tossehovedet bliver "bange" og løber rundt og er umulig at fange en time eller endda mere...   Suk. Jeg må indrømme at jeg til tider har været   træt af hende Nå, så i går ville vi ud at gå en tur, det er jo supergod miljøtræning for de unge at komme med de gamle på skovtur. Det er vel ved at være den 6. eller 7. tur den lille har været med på, og de foregående gange har der været en del hoppen og "hjææælp jeg er bange for alt"...Nu har hun så haft et par ugers pause, fordi jeg har været på sommerferie. Det første tegn på at der er ved at ske ting og sager i hovedet på den lille frøken var, at hun stod fuldstændigt flinkt da jeg kom op og skulle have fat i hende. Grimen på - jamen det var da helt i orden! Blive striglet og få renset hove - også helt ok! Det har ellers også været "slemt" at få løftet bagben indtil for ganske nylig. Så gik vi afsted, og minsandten om hun ikke går noget så flinkt hele vejen, selvom vi både møder biler, cykler, motorcykler og en hund der gør som en vanvittig. Dygtige hest, hun kigger bare, og bliver selvfølgelig meget rost!  Ude i skoven følger hun glad med op ad en skrænt og springer over en grøft og finder endda ud af at hun godt kan trave helt pænt ved siden af mig - det har hun ikke fattet tidligere.  Hjemme igen vil jeg udnytte hendes gode humør og hun prøver at få trense på og af to gange! Og hun har aldrig prøvet det før! Det lyder måske ikke af noget særligt, men hun plejer ellers at være ret øresky, så det overraskede mig faktisk at hun slet ikke blev bange.  Jeg tror altså også hun var lidt stolt af sig selv da de kom ud på folden bagefter! Her er hun:  
Ja ikk´? Jeg blev bare så glad over at det går den rigtige vej nu  Mvh Signe
...sikken en fin lille mule  Min underviser siger at det er rigig godt med fx sommergræs i en måneds tid, når hestene lige har lært en masse...det er ligesom om det sætter sig fast og så er de klar til at lære nyt når de kommer tilbage. De har lige haft tid til at tygge på det (jeg var jo nervøs for at de helt ville glemme alt). Og minsandten om det ikke var sandt - han huskede alt og var meget mere medgørlig  Det ser ud til at det samme skete for dig...efter dine ugers ferie. Tillykke med fremskridtene! Henriette
Ja, det med at tingene sidder bedre fast efter en pause har jeg i hvert fald også oplevet mange gange med mine heste. Det er også et råd jeg tit har givet til folk med "umulige" ungheste: giv den en god lang pause og se om ikke den er meget mere medgørlig efter nogle måneder. Og det passer. :-) Mvh Signe
Meget sjovt tidsfordriv   og find ud af hvordan du er som person. Min gris:   Testen mener åbentbart jeg er god til at huske datoer (fødselsdage etc.) ehm...joew   det er måske ik min stærke side.